《题米元晖云山万里图为倪郎中赋》
元代·刘崧

远山如眉，近山如茨。洲渚盘互，林木纷披。云浓浓以凝宇，烟林林而凌陂。

望佳人兮极浦，伤暮春其多离。意怫郁以终夕，心低回而独悲。

瞻彼长江兮浩浩其驰，我无舟楫兮将安所施。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。